Cuneiform Tablet Kt 90/k 149 (TPAK 1 46)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na DINGIR-na-da a-šur-na-da dan-a-šur a-šur-iš-tí-kál ù iš-ma-a-šur um-ma PÚZUR.IŠTAR-ma a-na a-šur-iš-tí-kál ù iš-me-a-šur qí-bi₄-ma ta-áš-ta-na-me-a iš-tù 3 ša-na-tim i-ší-tum ša É a-bi₄-ku-nu ú bé-ta-tù-ni a-na KÙ.BABBAR pá-qú-da a-šar lá ik-šu-du É ša qá-tí ik-šu-du ú TÚG-tù kam-súm i-a-tum ú ša a-ší-tí-a a-na KÙ.BABBAR i-ta-dí-nu-ma a-na ḫu-bu-ul a-bi-ku-nu ša-qí-il₅ <big_gap> ki-ma KÙ.BABBAR ša li-bi₄-ku-nu ší-bu-tí ša <big_gap> <gap>-ti qá-dum ša É a-bi-ku-nu ṣa-ba-tim ú e-ṭá-me ša a-bi₄-ku-nu e-ṭá-ri-im a-wa-tam₄ ša ṣa-lá-tí-ku-nu a-ni-ša-am ta-áš-ta-na-pá-ra-nim a-šur e-na-an a-li-šu il₅-té-qé a-wi-lúm ša be-tù-šu ta-ad-nu-ni mì-iš-li ša ší-im É-be-tí i-ša-qal a-na É-be-tí-šu e-ra-áb ší-ta-tù-um a-na 3-šál-ší-šu u₄-mu ša-ak-nu a-na É a-bi₄-ni a-ḫi-ú-tum a-na ša ú-ri-im i-zi-zu-ma a É tám-kà-ri-im e-ru-ub-ma 5 ma-na KÙ.BABBAR a-sí-ma a-ší-im É-tí-im áš-qú-ul-ma a be-tí-im né-ta-ra-áb ú a-ší-im É e-ší-im KÙ.BABBAR 1 ma-na ša na-da-im iḫ-da-ma KÙ.BABBAR šé-bi₄-lá-nim ší-im be-ta-tim lu nu-ša-bi₄ a-na ša ki-ma i-a-tí qí-bi₄-ma na-pá-al-ta-áš-nu